Diari Oficial de la Generalitat Valenciana


Sumari del DOGV 5240, del 18-04-2006 (2006/3637)

RESOLUCIÓ d'1 de març de 2006, del conseller de Territori i Habitatge, per la qual s'aprova definitivament l'homologació modificativa i el Pla de reforma interior del polígon II del municipi de Petrés.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5240

Data del DOGV
:   18-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3637


Data del document
:   01-03-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Petrés
    * pla d'urbanisme

RESOLUCIÓ d'1 de març de 2006, del conseller de Territori i Habitatge, per la qual s'aprova definitivament l'homologació modificativa i el Pla de reforma interior del polígon II del municipi de Petrés. [2006/X3637]  
Vist l'expedient remés per l'Ajuntament de Petrés (València), referit a l'homologació modificativa i el Pla de reforma interior del polígon II, i de conformitat amb els següents,  
Antecedents de fet  
Primer. Per mitjà d'anuncis en el diari Las Provincias del dia 20.1.2003, i en el DOGV núm. 4446 de 24.2.2003, la mercantil Parqueval, SL va sotmetre a informació pública l'alternativa tècnica del Programa d'actuació integrada per al desenvolupament de les unitats d'execució núm. 2 i núm. 3 del polígon II de les normes subsidiàries de Petrés, que incloïa memòria de programa, avantprojecte d'urbanització, estudi de seguretat i salut, i resguard acreditatiu d'haver sol·licitat la cèdula d'urbanització (que va ser expedida amb data 3 de febrer de 2003). Amb data 1 d'abril de 2003, Alfredo Gamón Pérez i els altres 12 propietaris de terrenys inclosos dins de l'àmbit de les unitats d'execució núm. 2 i núm. 3 del polígon P-II, presenten l'alternativa tècnica del Programa per al desenvolupament de l'actuació Integrada corresponent a les unitats d'execució núm. 2 i núm. 3, substancialment diferent de la inicial i la composta per l'homologació sectorial modificativa i el Pla de reforma interior del polígon II, memòria del Programa d'actuació integrada de les unitats d'execució 2 i 3, i avantprojecte d'urbanització. segons acord municipal, durant el període d'informació pública comprés entre el dia 25 de febrer fins al dia 14 d'abril de 2003, no es van presentar al·legacions.  
Segon. Per acord plenari de 18.2.2004, es va aprovar la documentació, i s'adjudica la condició d'urbanitzador a Alfredo Gamón Pérez i els altres 12 propietaris de terrenys inclosos dins de l'àmbit de les unitats d'execució núm. 2 i núm. 3 del polígon P-II, autors d'una de les alternatives tècniques i proposició juridicoeconòmica presentades.  
En l'acord plenari es va aprovar provisionalment l'homologació sectorial modificativa i el Pla de reforma interior del polígon II.  
Tercer. El projecte consta de Pla de reforma interior sector polígon II, format de memòria informativa i memòria justificativa constituïda d'homologació modificativa i anàlisi de l'alternativa tècnica, plànols d'informació i d'ordenació del PRI, i plànols de l'homologació modificativa.  
Quart. Petrés compta amb normes subsidiàries de planejament municipal aprovades definitivament el 26 de juny de 1984. Existix un estudi de detall amb aprovació definitiva de la Comissió Territorial d'Urbanisme de data 29 d'abril de 1986, per a l'àmbit objecte d'aquest expedient.   
Cinqué. La Comissió Territorial d'Urbanisme de València, en sessió celebrada el 2 de juny de 2005, va acordar supeditar l'elevació de l'expedient d'homologació i PRI del polígon II de Petrés al conseller de Territori i Habitatge, fins que s'expose al públic l'alternativa tècnica que conté l'homologació i el PRI objecte d'aprovació, a l'efecte d'al·legacions i coneixement en general, com també a esmenar els aspectes següents:  
.1. Atés que l'homologació i el PRI és per a tot l'àmbit del sector Polígon II, ha d'incloure's aquest extrem inequívocament en títols i caràtules de plànols, ja que en alguns d'aquests es fa referència també a les UE 2 i 3, quan aquestes són únicament l'àmbit del Programa d'actuació integrada en curs.  
2. En el plànol de l'homologació núm. 3 figuren les zones verdes de la UE2 com a espais lliures de la xarxa primària, quan en la resta del document (tant en part escrita, com en plànol núm.2 de l'homologació denominat Xarxa primària vinculada al sector) s'especifica que, únicament, part de la xarxa viària té caràcter primari, i pertanyen a la xarxa secundària els espais lliures..  
Sisé. En data 28 de juliol de 2005, l'Ajuntament de Petrés remet la documentació següent:  
Certificat de l'exposició pública de l'alternativa tècnica que conté l'homologació i el PRI que van ser objecte d'aprovació provisional per acord del ple de 18 de febrer de 2004, i que va ser acordada per Resolució de l'Alcaldia núm. 138/2005 de data 21 de juny de l'any 2005, i anunciat per mitjà d'edicte publicat en el diari Levante el dia 25 de juny de 2005, i en el Diari Oficial de la Generalitat Valenciana el dia 28 de juny de l'any 2005 (DOGV núm. 5307).  
Documentació gràfica de l'homologació i el PRI del polígon II, constituïda pels plànols d'homologació (núm. 1 a núm. 3), els plànols d'informació (núm. 1 a núm. 8), i els plànols d'ordenació (núm. 1 a núm. 3) del pla parcial, en els títols i les caràtules del qual s'han corregit les referències a les unitats d'execució UE 2 i 3, i en el plànol núm. 3 de l'homologació del qual s'ha eliminat la referència a què els espais lliures són de la xarxa primària.  
Amb data 10 d'octubre de 2005, el director general de Planificació i Ordenació Territorial resol considerar complits els condicionants continguts en l'acord de la Comissió Territorial d'Urbanisme de data 4 de febrer de 2005, com també elevar l'expedient al conseller de Territori i Habitatge per a la seua aprovació definitiva, previ dictamen del Consell Jurídic Consultiu.  
Seté. Aquesta conselleria va sol·licitar el corresponent dictamen del Consell Jurídic Consultiu de la Comunitat Valenciana d'acord amb el que establix l'article 10.8.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana.   
El Consell Jurídic Consultiu de la Comunitat Valenciana ha emés dictamen sobre el present expedient, en data 8 de febrer de 2006, en el qual es conclou que l'homologació modificativa i el Pla de reforma interior del polígon II de l'Ajuntament de Petrés és conforme amb l'ordenament jurídic.  
Fonaments de dret  
Primer. La documentació està completa i la tramitació ha sigut correcta, després de les oportunes esmenes efectuades per l'Ajuntament de Petrés, d'acord amb el que preveu l'article 52 i concordants de la Llei reguladora de l'activitat urbanística.  
 Així mateix, la disposició transitòria primera de la Llei 16/2005, de 30 de desembre, de la Generalitat, urbanística valenciana, que establix que els procediments urbanístics, siga quina siga la seua denominació o naturalesa, iniciats abans de l'entrada en vigor de la present llei, es regiran per la legislació anterior sempre que haja conclòs el tràmit d'informació pública, quan aquest tràmit siga preceptiu.  
Segon. Les determinacions contingudes en l'homologació s'ajusten al que establix el punt II.9 de la instrucció d'homologació i es consideren correctes.   
Tercer. L'objecte de l'actuació és la millora de l'ordenació vigent d'un àmbit de sòl urbà amb ordenació detallada, ús residencial intensiu, que conforma l'àmbit del polígon II (sector), i que inclou la delimitació de les unitats d'execució núm.1, 2 i 3, tot això establit per les normes subsidiàries de planejament municipal aprovades el 26 de juny de 1984.   
Atés que les normes subsidiàries vigents no tenen homologació global a la Llei 6/1994, reguladora de l'activitat urbanística resulta necessària, l'homologació del sector que s'ha de portar a terme. S'opta per una homologació modificativa atesos els canvis en l'ordenació que pretenen introduir-se, i que es concreten en:  
Modificació de l'ordenació detallada prevista en les normes subsidiàries, per a la UE núm. 2, que consisteix en el canvi de l'ús d'una illa de cases de comercial amb aprofitament privat a residencial, es modifica al seu torn la geometria d'aquesta amb la proposta d'una illa de cases de 17 metres de profunditat.  
A fi de dotar de front al vial rodat la illa de cases l'ús residencial de la qual es proposa, es modifica la seua ubicació original, permutant-la per la que presenta la zona verda de xarxa secundària adjacent. La zona verda que es reubica, incrementa la seua superfície en 273,17 m²  
El canvi d'ús proposat de comercial a residencial, produïx un augment de l'edificabilitat residencial de 1230,13 m²sostre, amb el consegüent augment del sostre poblacional que es xifra en 46 habitants.  
Les dades generals de les superfícies segons les NNSS, i el PRI objecte d'aquest expedient, són les següents:  
En el següent quadre es recull la quantificació de les superfícies del sector, i s'assenyala entre parèntesis les superfícies de les normes subsidiàries que es modifiquen, segons el mesurament actualitzat a alçament topogràfic.  
En la taula anterior s'aprecia que l'equipament no complix amb l'estàndard de l'annex del Reglament de planejament, no obstant això, tampoc complia en l'ordenació detallada de les normes, si bé la relació entre l'índex de sòl dotacional (ISD) i l'índex d'edificabilitat bruta (IEB) de la nova ordenació és major que la mateixa relació en l'antiga ordenació ISDn/IEBn>ISDa/IEBa; per tant es complix el que establix el Reglament de planejament (art. 17 de l'annex)  
Dels 9.032,73 m² de xarxa viària, 1.385,84 m² pertanyen a la xarxa estructural inclosa en el sector.  
Cal assenyalar que encara que en els plànols de les normes subsidiàries de 1984, el sòl amb destinació comercial es grafia com a equipament, en les pròpies normes, les seues fitxes i en definitiva la seua documentació, queda clarament explicitat que es tracta d'un ús comercial privat, no és de cessió gratuïta ni obligatòria. Per tant cal entendre que aquest sòl comercial en terminologia de l'actual legislació no és un equipament sinó un sòl en què materialitzar una edificabilitat terciària, per això realment el que proposa la modificació en l'àmbit de la UE2 és que la IEB es corresponga amb IER, en la seua totalitat, suprimint l'IET.  
Quart. Després d'advertir que es produïxen alteracions en sòls amb qualificació de zona verda, consta en l'expedient tant l'informe favorable del conseller de Territori i Habitatge en exercici de les funcions pròpies del Consell Superior d'Urbanisme, en aplicació de la disposició transitòria novena de la LRAU, de conformitat amb l'article 55.4 de la LRAU, com el dictamen favorable del Consell Jurídic Consultiu de la Comunitat Valenciana conforme requerix l'article 10.8.e de la Llei 10/1994, de 19 de desembre, del Consell Jurídic Consultiu.  
Cinqué. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 39 de la LRAU, en relació amb l'article 6.e) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Vistos els preceptes legals citats i la resta de general i de pertinent aplicació, conforme a l'Acord de la Comissió Informativa de la Comissió Territorial d'Urbanisme de València i conforme al dictamen del Consell Jurídic Consultiu de la Comunitat Valenciana, resolc:  
Aprovar definitivament l'homologació modificativa i el Pla de reforma interior del polígon II del municipi de Petrés (València).  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de DOS MESOS, comptadors des de l'endemà a la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú..  
València, 1 de març de 2006.. El conseller: Rafael Blasco Castany.